Държавен вестник, бр. 62, 2018 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  62
спектър от задачи на патрулните сили, при участието на ВМС в трите мисии на Въоръжените сили на 
Република България:
– Отбрана;
– Подкрепа на международния мир и сигурност;
– Принос към националната сигурност в мирно време.
Оперативните разчети показват, че за да се удовлетворят нуждите на националната сигурност и поети-
те международни ангажименти, са необходими 4 нови кораба, които ще бъдат напълно съвместими със 
силите на съюзниците. За съжаление към момента финансово реализуем е вариантът да се придобият 2 
нови патрулни кораба и да се извърши частична модернизация на фрегатите, клас Е-71.
Във връзка с изпълнението на инвестиционните проекти „Модернизация на фрегати клас Е-71“ и „Придо-
биване на многофункционален модулен патрулен кораб за ВМС“ през 2015 г. Министерството на отбраната 
изпрати искания за предоставяне на информация (Request for Information-RFI) до основни корабостроителни 
компании и производители на въоръжение и техника.
Към 3.11.2015 г. във връзка с проекта бяха получени отговори от единадесет български и чуждестран-
ни компании, като осем от тях са от корабостроителници с конкретни предложения за проекти, както 
следва: „DCNS“ (NAVAL GROUP), „Fr.Lurssen Werft GmbH & Co.KG“, „BAE Systems“, „DAMEN“, „МТГ-
Делфин“, „Fincantieri“, „Navantia“, „ThyssenKrupp“ (Фигура 3).
Фигура 3. Изображения на част от получените предложения за проекти.
С решение на 43-то Народно събрание от 2 юни 2016 г. беше приет Проект за инвестиционен разход 
за придобиването на 2 многофункционални модулни патрулни кораба за ВМС (с прогнозна максимална 
стойност 820 милиона лева). В тази връзка с РМС-156/16.03.2017 г. беше определено наличието на основен 
интерес, свързан със сигурността на страната, който следва да бъде защитен при реализацията на про-
екта – морският суверенитет. 
В изпълнение на решението на Министерския съвет бяха изпратени покани за потвърждаване на интереса 
до осемте корабостроителни компании, притежаващи проекти, отговарящи на изискванията на ВМС, които 
са декларирали значителни възможности за покриване на изискванията за реализация на Проекта след първо-
началното запитване през 2015 г. с конкретни предложения, както следва: „DCNS“ (NAVAL GROUP), „Fr.Lurssen 
Werft GmbH & Co.KG“, „BAE Systems“, „DAMEN“, „МТГ-Делфин“, „Fincantieri“, „Navantia“ и „ThyssenKrupp“.
Към 14.06.2017 г. седем корабостроителни компании потвърдиха желанието си за участие в процедурата, 
като единствено „BAE Systems“ писмено информира МО, че няма да участва в процедурата. В установения 
срок за подаване на оферти – 17.00 ч. на 23.10.2017 г., постъпи само една оферта от „МТГ-ДЕЛФИН“ АД, която 
покриваше изискванията на Министерството на отбраната. В процеса на подготовка за сключване на договор 
на 20.12.2017 г. представителите на „МТГ-Делфин“ – АД, депозираха писмо, с което се оттеглиха от участие 
в преговорите, като основната посочена причина беше влязлото в сила от 1.01.2017 г. облагане с ДДС, което 
не беше предвидено при приемането на проекта за инвестиционен разход от Народното събрание през 2016 г.
Настоящият вариант на ПИР следва да отчете промените, настъпили в Закона за ДДС, считано от 
1.01.2017 г., след приемането на проекта за инвестиционен разход от Народното събрание през 2016 г.
1. ОБЩИ ПОЛОЖЕНИЯ
1.1. Наименование на проекта
Придобиване на многофункционален модулен патрулен кораб за ВМС.
1.2. Основание за разработване
Настоящият проект е разработен в изпълнение на:
– чл. 16, т. 7а от Закона за отбраната и въоръжените сили на Република България (ЗОВСРБ);
– „План за развитие на въоръжените сили до 2020“;
– „Програма за развитие на отбранителните способности на Въоръжените сили на Република Бълга-
рия 2020“.